**ДО**

**ПРИТЕЖАТЕЛИТЕ НА РАЗРЕШЕНИЯТА ЗА УПОТРЕБА НА ЛЕКАРСТВЕНИ ПРОДУКТИ/**

**ТЕХНИ УПЪЛНОМОЩЕНИ ПРЕДСТАВИТЕЛИ**

Националната здравноосигурителна каса (НЗОК) публикува настоящото съобщение до всички притежатели на разрешения за употреба (ПРУ) на лекарствените продукти, заплащани напълно или частично от НЗОК, както и до техните упълномощени представители за Република България (УП), които, на основание чл.45, ал.22 и/или ал.31 от ЗЗО, са сключили с НЗОК договори за:

1. отстъпки под формата на възстановяване на разходи (компенсация) и за прилагане на механизъм, гарантиращ предвидимост и устойчивост на бюджета на НЗОК, за 2020 г.;
2. отстъпки под формата на възстановяване на разходи (компенсация), за отстъпки в полза на пациента и за прилагане на механизъм, гарантиращ предвидимост и устойчивост на бюджета на НЗОК, за 2020 г.;
3. прилагане на механизъм, гарантиращ предвидимост и устойчивост на бюджета на НЗОК, за 2020 г.;
4. за прилагане на механизъм, гарантиращ предвидимост и устойчивост на бюджета на НЗОК и за доброволни отстъпки, за 2020 г.

Със Заповед №РД-09-476/24.04.2020 г. на управителя на НЗОК е установен следния ред за представяне в НЗОК на протоколите по *Наредба № 10 от 2009 г. за условията, реда, механизма и критериите за заплащане от Националната здравноосигурителна каса на лекарствени продукти, медицински изделия и на диетични храни за специални медицински цели, договаряне на отстъпки и възстановяване на превишените средства при прилагане на механизъм, гарантиращ предвидимост и устойчивост на бюджета на НЗОК (Наредба №10)*, както следва:

* Протокол по образец съгласно Приложение №8а към чл.23б, ал.1 от Наредба №10;
* Протокол по образец съгласно Приложение №8б към чл.23д, ал.2 от Наредба №10;
* Протокол по образец съгласно Приложение № 11 към чл.36, ал.2 от Наредба №10.

Всеки ПРУ/негов УП, в зависимост от предмета на сключения с НЗОК договор за 2020г. и получените от НЗОК справки за съответен период за дължими отстъпки и/или за дължими суми при прилагане на Механизма, гарантиращ предвидимост и устойчивост на бюджета на НЗОК за 2020г., изготвя съответен/ни протокол/и от горепосочените образци.

Във всеки протокол се попълват всички реквизити със съответни данни и информация. Не се попълва единствено името на лицето, което ще подписва протокола за НЗОК. Изготвеният протокол, в два еднообразни екземпляра, в оригинал, се представя в НЗОК, в дирекция „Лекарствени продукти, медицински изделия и диетични храни“ (ЛПМИДХ), на адрес: гр. София, ул. „Любата“ №15, ет.7. Протоколът се представя срещу подпис, на служител от дирекция ЛПМИДХ, или се изпраща в запечатан непрозрачен плик чрез лицензиран пощенски оператор/куриер на посочения адрес.

След представянето/получаването му в НЗОК, всеки протокол се проверява от съответен служител в дирекция ЛПМИДХ. Проверката се извършва както с оглед попълване на всички реквизити, така и относно размера на дължимите суми. В случай на непопълване на реквизит/и или несъответствие в размера на дължимите суми, служителят незабавно уведомява ПРУ/УП за това обстоятелство чрез електронно съобщение, изпратено на посоченият в договора ел. адрес. В този случай ПРУ/неговия УП следва незабавно да предприеме действия по отстраняване на непълнотите в протокола, респ. коригиране размера на дължимите суми. След уточняване окончателното съдържание на протокола, същия се подписва от съответния служител в дирекция ЛПМИДХ на НЗОК. Първия екземпляр от подписания протокол се съхранява в НЗОК, а втория екземпляр се предоставя на ПРУ/УП срещу подпис.

По гореописаният ред се представят в НЗОК и следните протоколи, в случай, че е налице договаряне между НЗОК и ПРУ/УП за заплащане въз основа на резултата от терапията за даден/и лекарствен/и продукт/и (при условията и по реда на чл.8а и 10к от Наредба №10):

* Протокол по образец съгласно приложение № 2 към чл. 8а, ал. 9 от Наредба №10;
* Протокол по образец съгласно приложение № 2 към чл. 10к, ал. 9 от Наредба №10.